The Weight

The Weight הוא שיר של להקת הבנד, הלהיט המרכזי מאלבום הבכורה שלה Music from Big Pink שראה אור בקפיטול רקורדס ב-1968. השיר נכתב על ידי חבר הלהקה, רובי רוברטסון, בעקבות חוויות שחווה בדרום ארצות הברית יחד עם חברו ללהקה, לבון הלם. השיר דורג על ידי המגזין רולינג סטון במספר 41 בין 500 השירים הגדולים בכל הזמנים, היכל התהילה של הרוק אנד רול מנה אותו כאחד מ-500 השרים שעיצבו את הרוקנרול, השיר שובץ בפסקולי הסרטים "אדם בעקבות גורלו" ו"החברים של אלכס" ובוצע במסגרת הופעת הלהקה בפסטיבל וודסטוק. בהופעת הפרידה של הלהקה, "הוואלס האחרון", בוצע השיר יחד עם הסטייפל סינגרס. כן מופיע השיר בשלושה אלבומי ההופעה החיה של הלהקה Before the Flood‏ (עם בוב דילן)‏, Rock of Ages ו-The Last Waltz. רובי רוברטסון, שנולד בקנדה, חבר ללבון הלם, יליד ארקנסו, במסע לדרום ארצות הברית, במטרה לספוג את האווירה, המוזיקה, האנשים, התרבות וההיסטוריה של המקום. חוויות אלה, שעובדו דרך אמצעים אמנותיים כגון הסרטים הסוריאליסטיים של לואיס בוניואל ואינגמר ברגמן הובילו לחיבור השיר. המילים עוסקות בעיירה בשם נצרת. רובינסון הצביע על נצרת שבפנסילבניה כהשראה לשם העיירה Nazareth, כיוון ששמה צוין כמקום בו יוצרה הגיטרה עליה ניגן. אך החוויות והדמיות עליהן כתב נאספו באזור ממפיס, טנסי והאזורים הכפריים של ארקנסו. בין הדמויות המוזכרות בשיר: Moses - משה - מתייחס לעובדה שלרוב אנשי הדרום האפרו-אמריקאים היו שמות תנכיים Luke - לוק - לא לוקאס בעל הבשורה מהברית החדשה אלא כינוי לחבר להקת ה-Hawks לשעבר, ג'ימי ריי פולמן Anna Lee - אנה-לי - חברת ילדות של הלם Crazy Chester - צ'סטר המשוגע - בעל מועדון בצפון-קרוליינה Fanny - פאני - פרנסס "פאני" סטלוף, בעלת חנות ספרים במנהטן הלחן והתזמור מורכב מהשפעות של קאנטרי (קולות, גיטרה ותופים) וגוספל (אורגן לאורי (Lowrey organ) ופסנתר). השיר ראה אור בתקליט Music From Big Pink ובסינגל שראה אור מתוכו ב-8 באוגוסט 1968. השיר בבי-סייד של התקליטון היה I Shall Be Released של בוב דילן עם הבנד. הביצוע בתקליט ובתקליטון הוא: לבון הלם - שירה, קולות ותופים ריק דאנקו - שירה בבית הרביעי, קולות וגיטרה בס ריצ'רד מנואל - אורגן לאורי וקולות גארת' האדסון - פסנתר רובי רוברטסון - גיטרה אקוסטית ביצועים נוספים כוללים את הסטייפל סינגרס במופע "הוואלס האחרון", ג'ו קוקר, הגרייטפול דד, אריתה פרנקלין וקינג קרטיס, דיאנה רוס והסופרימז, אל קופר ומייק בלומפילד, דיון וורוויק, רינגו סטאר, ממפורד אנד סאנז, אולמן ברדרס בנד, מישל שוקד, ג'ף היילי, ריקי לי ג'ונס ועוד. בהופעות שנערכו בחוותו של לבון הלם בוודסטוק לאחר פירוק הבנד נוגן השיר לרוב כשיר האחרון, בהשתתפות אמנים אורחים. ב-2 במאי 2012, בעת הופעה בניו ג'רזי, ביצעו את השיר ברוס ספרינגסטין ואי סטריט בנד כמחווה ללבון הלם שהלך לעולמו מספר ימים קודם לכן. השיר בוצע לזכרו גם בטקס חלוקת פרס גראמי ב-10 בפברואר 2013 על ידי אלטון ג'ון, ממפורד אנד סאנז ואמנים נוספים. ב-7 בפברואר 2014, חתם ג'ימי פאלון את תוכנית הפרידה שלו בביצוע השיר על ידי החבובות כדיבוב לביצוע של הסטייפל סינגרס מהמופע "הוואלס האחרון". מידע על היצירה "The Weight" באתר מיוזיק בריינז גרסאות נוספות ל"The Weight" באתר SecondHandSongs מילות השיר התקליטון בקטלוג בן שלו, המנוע הקצבי של "הבנד": פרידה מלבון הלם, באתר הארץ, 22 באפריל 2012 500 השירים הגדולים בכל הזמנים, מקום 41 500 השירים שעיצבו את הרוקנרול The Band – 10 of the best, הגארדיאן One of the Greatest Rock and Roll Songs of All Time was Inspired by a Jewish Bookseller ברוס ספרינגסטין ואי סטריט בנד, ניו ג'רזי, 2 במאי 2012, סרטון באתר יוטיוב Elton John, Mumford & Sons Lead Tribute to Levon Helm at Grammys Jimmy Fallon Says Goodbye to ‘Late Night’ With Help From the Muppets קליפ מהתוכנית של ג'ימי פאלון, סרטון באתר יוטיוב